Бийболатан тобана юкъахь нохчий хилла ца 1аш, г1умкий, суьйлий, г1езалой а бара. Цкъацкъа, уггар йоккха эскаран тоба 600 стаге кхочура. Кхин доккха эскар вовшах ца тухура Бийболата. Цуьнан болам партизанин т1еман амал лелош бара. Динан лехамашна т1е ца те1ара боху Бийболат, ша ламаз-марха дика лелош хиллехь а. Оьрсаша шайн таьптарш т1ехь доцурш дукха дуьйцу, амма иза иштта дац. Шейх Мансур санна Дала шен некъа т1ехь къайленаш елла вацара иза, амма бусулба дин лелош а, г1азотан да а вара. Кунта-Хьаьжин стунда ларало и. Къонахаллех, хазаллех, г1иллакхах юьзна йолу Бийболатан жимах йолу йо1 Седа ялийра Хьаьжас. Амма Бийболат цу хенахь дийна вацара.